OzLabs/hebrew-wiki-articles huggingface dataset:
לאונהרד גל

פרופסור לאונהרד גל (בגרמנית: Leonhard Gall; 24 באוגוסט 1884 - 20 בינואר 1952) היה אחד מאדריכליו של אדולף היטלר.

גל עבד עבור פאול לודוויג טרוסט ותכנן את לשכת קנצלר הרייך החדשה במינכן. הוא עזר לטרוסט בתכנון פרויקט האדריכלות הגדול הראשון של הרייך השלישי: המשכן לאמנות במינכן. לאחר מותו של טרוסט ב־1934, לקח גל את האחריות על הפרויקט לצד אלמנתו של טרוסט, גרדי. שמו הוסף הוסף לרשימת המבורכים של אמנים בעלי ערך למשטר הנאצי בשנת 1944.

==חייו ועבודתו==
לאונהרד גל היה אדריכל ראשי במשרד האדריכלות של פאול לודוויג טרוסט במינכן, אדריכל שאדולף היטלר העריך.

ליאונהרד גל הפך לחבר במפלגה הנאצית בשנת 1932.

לאחר מותו של טרוסט בשנת 1934 ניהל גל את המשרד יחד עם האלמנה גרדי טרוסט. המשכן לאומנות במינכן שתוכנן על ידי טרוסט הושלם בהנחייתו של גל ונחנך על ידי היטלר בשנת 1937. בשנת 1938 הציג גל את חדר קבלת הפנים של קנצלריית הרייך בברלין בתערוכת האדריכלות הגרמנית הראשונה בבית האמנות במינכן. גל היה עורך משותף של כתב העת "האמנות ברייך הגרמני" (Die Kunst im Deutschen Reich). בשנת 1943 הפך גל לסגן נשיא לשכת אומנות הרייך ולנאמן קרן קונסטלרדנק שיזם יוזף גבלס.

גל זכה להערכה כה רבה על ידי היטלר כאדריכל, עד שבאוגוסט 1944 לא רק הכניס אותו לרשימת המבורכים, אלא גם כלל אותו ברשימה המיוחדת של שנים עשר האמנים החזותיים החשובים ביותר.

לאונהרד גל היה פרופסור והיה חבר מועצה בעיר מינכן. הוא היה נשוי לפאני ריזבק ממינכן. אשתו נפטרה בשנת 1933. קברם של פאני ולאונרד גל נמצא באוסטפרידהוף שבמינכן.

==פרויקטים==
===הפיהררבאו===
הפיהררבאו נבנה במינכן בין השנים 1933 ל-1937 על פי תוכניותיו של האדריכל פאול לודוויג טרוסט. התוכניות הראשונות לבניין תוכננו עוד בשנת 1931. בנייתו הושלמה רק שלוש שנים לאחר מותו של טרוסט על ידי גל. במהלך תקופת המפלגה, שימש הפיהררבאו בניין מייצג עבור אדולף היטלר. הבניין הקיף את הקניגספלאץ יחד עם בניין הממשל של המפלגה הנאצית מבחינת התכנון העירוני לכיוון מזרח. בבניין זה, בין היתר, נחתם הסכם מינכן בשנת 1938.

=== בניין הממשל של ההמפלגה הנאצית (מינכן, גאבלסברגרשטראסה) ===
גל היה מעורב בבניינים מייצגים רבים של הנאציונל-סוציאליזם, כולל בניין הממשל של ההמפלגה הנאצית ברחוב גאבלסברגרשטראסה במינכן. עם זאת, בשל תחילת המלחמה, התגלו קשיים ותקלים בבנייתו, ולכן הוא מעולם לא הושלם. לאחר המלחמה הוקם על יסודות אלה בניין חדש לאוניברסיטה הטכנית במינכן, שנהרס שוב בשנת 2007 כדי לפנות מקום לבניין החדש לאוניברסיטת הטלוויזיה והקולנוע במינכן (HFF).

=== ברגהוף ===
לאונהרד ברג לקח חלק בעיצוב פנים, על סמך הצעותיו של היטלר בשיתוף פעולה עם גרדי טרוסט.

==ראו גם==
* אדריכלות נאצית

==קישורים חיצוניים==

==הערות שוליים==

קטגוריה:אנשי הצוות האישי של אדולף היטלר
קטגוריה:אדריכלים גרמנים
קטגוריה:אדריכלים נאצים
קטגוריה:גרמנים שנולדו ב-1884
קטגוריה:גרמנים שנפטרו ב-1952
הרי בלקוול

הרי בלקוול (באנגלית: Blackwall Mountains; מילולית: "הרי קיר שחור") הם רכס הרים, באזור חוף פאלייר - בחוף המערבי של ארץ גרהאם שבאנטארקטיקה.

הרכס משתרע מכיוון מערב--צפון-מערב לכיוון מזרח--דרום-מזרח, ואורכו של הרכס הוא 9 קילומטרים. הרכס מתנשא לגובה מרבי של 1,370 מטרים מעל פני הים; ובכך הרי בלקוול מדורגים במקום ה-3,287 מבחינת גובהם המרבי מבין ההרים באנטארקטיקה.

הרכס ממוקם מדרומו של פיורד נני ובסמוך אליו, כאשר קרחון רמוס מהווה את גבולו המזרחי של הרכס, וקרחון רומולוס מהווה את גבולו הדרומי של הרכס. ממערב לרכס נמצא אוכף סייפטי, אשר מפריד בין הרי בלקוול לבין מצוק רד רוק.

== היסטוריה ==
=== גילוי ומיפוי ההרים ===

ההרים מופו לראשונה, באופן גס, בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל.

האזור מופה שנית בעונת המחקר (הקיץ האנטארקטי) 1948–1949, על ידי סקר שטחי חסות איי פוקלנד, משלחת זו יצאה לחקר האזור מהאי סטונינגטון.

=== מקור השם ===

ריידיך קרא להרים בשם "רכס קליימבינג" (באנגלית: Climbing Range; מילולית: רכס הטיפוס).

משלחת סקר שטחי חסות איי פוקלנד נתנה להרים את שמם הנוכחי.

השם הוא תיאורי - מצוקי ההרים הפונים לכיוון מפרץ רימיל אינם מכוסים שלג, וסלעיהם השחורים גלויים בכל ימות השנה. "בלקוול" משמעו באנגלית "קיר שחור".

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:1482 הרי בלקוול] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=122594 הרי בלקוול] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1416&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי בלקוול] באתר הגאזט האנטארקטי המשווה SCAR של ממשלת אוסטרליה

== הערות שוליים ==

בלקוול
בלקוול
בלקוול
אחמד פראג טאייע

אחמד מוחמד פראג טאייע{{תמונה להחלפה}}
אחמד מוחמד פראג טאייע (בערבית: احمد محمد فراج طايع) היה דיפלומט ופוליטיקאי מצרי. כיהן כשר החוץ של מצרים מיד לאחר מהפכת הקצינים החופשיים והתפטר מתפקידו כעבור חודשים ספורים במחאה על מינוי פקידים במשרד החוץ ללא הסכמתו.

==ביוגרפיה==
אחמד מוחמד פראג טאייע נולד בכפר אספון אל-מות'ענה בנפת לוקסור שבמצרים. הוא למד בבית הספר היסודי ובתיכון בכפרו. אביו, שהיה מנכבדי הכפר, דחף אותו להשלים את לימודיו בקהיר. לאחר מכן למד משפטים בצרפת, והשלים את התואר הראשון בשנת 1926.

הוא הצטרף לשירות החוץ המצרי ושימש שגריר מצרים ביפן ובגרמניה. אחר כך היה השגריר המצרי האחרון לפלשתינה. ב-1952 היה שגריר מצרים בסוריה. הוא התמנה כנציג המצרי ל במקום מחמוד פאוזי , אך לפני שהחל בתפקידו התחוללה מהפכת הקצינים החופשיים והוא נקרא לכהן כשר החוץ של מצרים.

בעקבות התערבות בשיקול דעתו ומינוי בכירים במשרד בניגוד לדעתו פרש מהפוליטיקה ומשירות החוץ, והקים משרד עורכי דין ברחוב סולימאן פאשה בקהיר.

הוא מת בגיל 76. הותיר אחריו בן, עאדל אחמד פראג, המשמש פרופסור באוניברסיטת דבלין באירלנד, ושלוש בנות.

הוא חיבר שני ספרים: האחד עוסק ב'שאלת פלסטין' ומקומה בדיפלומטיה הקולוניאלית העולמית, ספר שכתב בתקופת היותו שגריר בפלשתינה המנדטורית. ספרו השני כולל 'הערות דיפלומטיות' ומתייחס באופן כללי לעבודה הדיפלומטית ולאו"ם.

==קישורים חיצוניים==
* [https://www.albawabhnews.com/3672804 השגריר אחמד טאייע] באתר פורטל התקשורת "אל-בוואבה" (מילולית: "השער"; "הפורטל") , 23 ביולי 2019 
* 

קטגוריה:דיפלומטים מצרים
קטגוריה:שגרירי מצרים
קטגוריה:שרי החוץ של מצרים
יחסי הפיליפינים–נורווגיה

יחסי הפיליפינים–נורווגיה הם יחסי החוץ בין הפיליפינים לנורווגיה.

== היסטוריה ==
היחסים הרשמיים בין נורווגיה לפיליפינים כוננו ב-2 במרץ 1948. בתחילה יוצגה נורווגיה באמצעות שגרירותה בננקינג, סין. בנוסף היא החזיקה קונסוליה, ששודרגה לימים כקונסוליה כללית, במנילה בין השנים 1952–1956. שגרירות נורווגית הוקמה בשנת 1967.<ref name="philemb"></ref>

עד לשנת 1986, שגרירות הפיליפינים בלונדון הייתה מוסמכת גם עבור נורווגיה. ביוני 1986 הועברה האחריות על הקשרים הדו-צדדיים לשגרירות הפיליפינים בסטוקהולם, שוודיה. בהמשך הקימה הפיליפינים שגרירות באוסלו, ב-30 באפריל 2007.

== קשרים ביטחוניים ==
נורווגיה מעורבת בתהליך השלום בפיליפינים הנוגע למרידות מורו ומרידות קומוניסטיות. נורווגיה היא מדינה חברה בצוות המעקב הבינלאומי לתהליך השלום של GPH - MILF. נורווגיה היא גם המנחה של המדינה השלישית בתהליך השלום של GPH - CPP - NPA - NDF.<ref name="norwaypledge"></ref>

== יחסי סחר ==
במהלך פגישה דו-צדדית בין ראש ממשלת נורווגיה ינס סטולטנברג לנשיא בניגנו אקינו השלישי בוויינטיאן, לאוס, אמר סטולטנברג כי פתיחת הנתיב הארקטי עשויה להוביל לאפשרות שנורווגיה תפתח דרכי סחר עם הפיליפינים לייבוא מוצרים כמו מנגו ובננות מהמדינה האסיאתית.

סך המסחר בין נורווגיה לפיליפינים הסתכם בשנת 2011 ב-73 מיליון דולר בשנת 2011.

== יחסי עבודה ==
נכון לשנת 2012, ישנם כ-17,500 יורדי ים פיליפינים המועסקים בכמה ספינות בבעלות נורווגית. במהלך פגישה דו-צדדית בין ראש ממשלת נורווגיה סטולטנברג לנשיא אקינו בוויינטיאן, לאוס, הצהיר סטולטנברג כי ניתן להקל על כניסתם של עובדים רפואיים פיליפינים ואנשי מקצוע מיומנים אחרים בנורווגיה.

== נורווגים בפיליפינים ==
כ-3,000 נורווגים מתגוררים בפיליפינים, העוסקים בעסקים, מעורבים בעבודות צדקה או מתגוררים במדינה עם משפחותיהם.<ref name="norwayemb"></ref>

== פיליפינים בנורווגיה ==
בנורווגיה חיים כ-18,000 פיליפינים.

== קישורים חיצוניים ==

== הערות שוליים ==
בית העלמין קונצבסקויה

בית העלמין קונצבסקויה (ברוסית: Кунцевское кладбище) הוא אחד מבתי הקברות הישנים במוסקבה, סניף של בית העלמין נובודוויצ'יה.

בית הקברות ממוקם במחוז המערבי של מוסקבה, ותופס שטח של 17 דונם.

==אנשים מפורסמים הקבורים בבית העלמין==
* גאורגי מלנקוב
* ולרי חרלמוב
* לאוניד גאידאי
* נונה מורדיוקובה
* ונדיקט ירופייב
* מיכאיל רומיאנצב
* ולרי אובודזינסקי
* אנטולי ריבקוב
* נדיז'דה מנדלשטם
* לריסה שפיטקו
* וארלאם שאלאמוב
* קים פילבי
* טרופים ליסנקו
* וסבולוד בוברוב
* אלכסנדר צ'אקובסקי
* אלברט שסטרניוב 
* לונה כהן
* יעקב פליאר
* דמיטרי איבננקו 
* זינובי גרדט 
* איליה פרז 
* ולדימיר בסוב 
* יבגני מורגונוב 

== גלריית קברים ==
<gallery mode="packed" heights="180">
Tomb of Malenkov 20201025 160728.jpg|גאורגי מלנקוב ואישתו
Grave of Valeri Kharlamov.jpg| ולרי חרלמוב
Tomb of Ghayday 20201025 162553.jpg|לאוניד גאידאי
Kim Philby grave.jpg|קים פילבי
Tomb of Vladimir Basov 20201025 165628.jpg|ולדימיר בסוב
</gallery>
<gallery mode="packed" heights="180">
Могила писателя Венедикта Ерофеева.JPG|ונדיקט ירופייב
Tomb of N. Mandelstam 2.jpg|נדיז'דה מנדלשטם
Могила академика Трофима Лысенко.JPG|טרופים ליסנקו
Tomb of Kulidjanov 20201025 150747.jpg|לב קולידז'נוב
Могила артиста Евгения Моргунова.JPG|יבגני מורגונוב ובנו
</gallery>

==קישורים חיצוניים==

* 

*
קונצבסקויה
הסופר קאפ הספרדי 2021/2022

עונת 2021/2022 היא המהדורה ה-38 במסגרת הסופר קאפ הספרדי. הטורניר נערך בעיר ריאד שבערב הסעודית במהלך חודש ינואר. ריאל מדריד זכתה בתואר בפעם ה-12 שלה עם ניצחון בגמר על אתלטיק בילבאו. לא התקיים משחק על המקום השלישי.

==קבוצות משתתפות==
{| class="wikitable sortable" style="text-align:center"
|-
! קבוצה
! סיבת ההעפלה
! מספר הופעות<small>(זכיות)</small>
! הופעה אחרונה 
|-
| align="right"|אתלטיקו מדריד
| align="right"|אלופת לה ליגה
|8 (3)
|2019/2020
|-
| align="right"|ריאל מדריד
|align="right"| סגנית לה ליגה
|16 (11)
|2020/2021
|-
| align="right"|ברצלונה
| align="right"| מחזיקת גביע המלך הספרדי
|24 (13)
|2020/2021
|-
| align="right"|אתלטיק בילבאו
| align="right"|פינליסטית גביע המלך הספרדי
|3 (5)
|2020/2021
|-
|}

==נוקאאוט==

===חצי גמר===

----

===גמר===

{| width=92%
|-
|
|
|}

==ראו גם==
*עונת 2020/2021 בלה ליגה
*הקלאסיקו

==הערות שוליים==

קטגוריה:הסופר קאפ הספרדי
קטגוריה:2022 בספורט
קטגוריה:תחרויות כדורגל ב-2022
תפוזים הם לא הפרי היחיד

תפוזים הם לא הפרי היחיד (באנגלית: Oranges Are Not the Only Fruit) הוא ספר מאת ג'נט וינטרסון, שיצא לאור באנגלית בשנת 1985 ובעברית בהוצאת בבל ב-1999. זהו סיפור התבגרותה של ילדה לסבית שגדלה בקהילת פנטקוסטלית אנגלית ומחליטה לעזוב את הבית ואת האמונה.

== רקע ==
ישנם קווי דמיון בין עלילת התפוזים הם לא הפרי היחיד לבין הביוגרפיה ג'נט וינטרסון שגדלה בקהילה פנטקוסטאלית בבאקרינגטון, לנקשייר, ההתחבטות הדתית והיציאה מהארון כלסבית.<ref name=":0"></ref> כמו כן, גיבורת הרומן, נושאת את שמה של המחברת.

== עלילה ==
הספר עוקב אחר ג'נט, שאומצה על ידי משפחה דתית נוצרית אדוקה. ג'נט מאמינה שיעודה בחיים הוא להיות מסיונרית. כשהיא מתבגרת ומתאהבת בנערה, הגיבורה נמצאת בקונפליקט בין אמונתה הדתית ונטייה המינית. ג'נט מבקשת לשמור על מערכת יחסים עם אמה שאינה יכולה לקבל את הנטייה המינית של בתה. מערכת היחסים המרכזית ברומן היא בין ג'נט לאמה, שמחויבותה לדת מונעת ממנה לקבל את מיניותה של בתה. עם זאת, למרות הקשיים שאמה מערימה ג'נט ממשיכה לנסות ולשמור על הקשר עם אמה, גם לאחר שזו אילצה אותה לעזוב את ביתם.

== דיאלוג עם המקרא ==
וינטרסון משלבת ברומן חומרים מקראיים, תוך שימוש בהיסטוריה של בני ישראל כדי לחקור את חוויות ההתבגרות של ג'נט. הסביבה הדתית השמרנית בה מתרחש הרומן, מחזקת את הבחירה של וינטרסון בתנ"ך כנקודת התייחסות מרכזית. כן, ברית הישנה הוא מסמך מכונן בקהילות של וינטרסון וג'נט. העלילה היא גם פרודיה על המקרא, המאפשרת להעמיד את ההיסטוריה האישית והתרבותית לבדיקה.<ref></ref>

תפוזים אינם הפרי היחיד מחולק לפרקים לפי שמות הספרים המקראיים: בראשית, שמות, ויקרא, במדבר, דברים, יהושע, שופטים ורות. שם כל פרק משקף פרק בהיסטוריה של בגיבורה הראשית. בפרק שמות, ג'נט אינה מקבלת ליווי ביציאה האישית שלה משעבוד שלא כמו בני ישראל שיצאו ממצרים והונחו על ידי עמוד הענן ביום, ועמוד האש בלילה. בפרק יהושוע בו משיכתה למלאני מתגלה והגיבורה משווה את נפילת חומות ירחו כנפילת החומות האישיות שלה בדרך לגיבוש דרכה האישית.<ref name=":0" /> בפרק האחרון, מגילת רות, ג'נט כמו רות משתחררת ממבנים פטריארכליים ומייצרת יחסים חדשים עם אמה. מעבר לכך, רות צריכה לוותר על חייה הקודמים ובוחרת בנעמי. כך גם, ג'נט נאלצת לעזוב את ביתה בגלל הקשר שלה עם נשים אחרות, קאתי ומלאני.<ref></ref>

==קישורים חיצוניים==
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:רומנים (סוגה ספרותית)
קטגוריה:ספרי 1985
קטגוריה:ספרות להט"ב
בלמן נואר

בלמן נואר (בשוודית: Bellman noir) היא סדרת ספרי מתח והיסטוריה, שנכתבו על ידי הסופר השוודי, ניקלס נט-או-דאג. הסדרה עוקבת אחר מיקל קרדל, חייל בוגר מלחמת רוסיה-שוודיה, שמשתף פעולה עם המשפטן ססיל וינגה, החולה בשחפת ויחד מוכרחים לפתור תעלומת רצח מזוויעה על רקע סטוקהולם המושחתת בשוודיה שאחרי רצח גוסטב השלישי, מלך שוודיה.

הסדרה מתרחשת בין השנים 1793 עד 1795, סטוקהולם שאחרי רצח גוסטב השלישי נשלטת על ידי פרנויה ומזימות. הכל מתחיל כשגופה מושחתת להחריד נמשית מהאגם המזוהם, כאשר פלג גופה העליון הושחת: היא חסרה ידיים, רגליים וראש נטול עיניים. מחקרים מראים שחודשים של עינויים ודאי קדמו למוות. עורך הדין לשעבר ססיל וינגה מתמודד עם המשימה הבלתי אפשרית לכאורה לחשוף את זהותו של הנרצח ושל הרוצח. זה יהיה המקרה האחרון שלו, מכיוון שהשחפת בה הוא חולה מקרבת אותו לסוף ימיו.
החקירה מכניסה אותו עמוק לארגונים החשאיים הסדיסטיים של האליטה השוודית. אבל גם אל תוך חברת המעמדות חסרת הרחמים, שם העניים והפושעים צריכים לעשות כל שביכולתם כדי לשרוד.

ניקלס קרל בוסון נט או דאג (יליד 1979) היה העורך הראשי של מגזין סליץ לפני שעבר לעבוד במשרה מלאה בתחום הכתיבה. אבותיו רצחו את מנהיג המרד נגד המלך השוודי בשנת 1434, איבדו את סטוקהולם למלך דנמרק בשנת 1520 ונאלצו לברוח מהמדינה. נט או דאג שייך לאחת ממשפחות האצולה הוותיקות ביותר בשוודיה ולכן קשור באופן בלתי נמנע להיסטוריה הסקנדינבית הסוערת.

מאז יציאת הרומן הראשון, 1793, בשנת 2017, הספרים צברו פופולריות עצומה והצלחה מסחרית ברחבי העולם ונמכרו ליותר מ-30 מדינות, תוך שבוע מיום יציאתו לאור.

== עלילה כללית ==
===1793===

גופה ללא גפיים וראש נמשית מהאגם בעיר סטוקהולם של שנת 1793 ומיקל קרדל, חייל לשעבר המצולק לאחר מלחמת רוסיה-שוודיה בה השתתף מוצא עצמו משתף פעולה עם המשפטן ססיל ונגה, המייעץ למשטרת מחוז סטוקהולם, בניסיונו לזהות את הנרצח ולעלות על עקבות הרוצח.

===1794===

אריק טר מואשם ברצח כלתו בליל חתונתם וססיל מוצא עצמו לבדו בחקירה שבה אף אחד לא משתף עמו פעולה, אפילו לא הרשויות שעסוקות בתככים פוליטיים זרים.

===1795===

הרוצח הסדרתי מהספרים הקודמים יוצא להחזיר לסטוקהולם את הברק האבוד שלו, בדרכו הסדיסטית הייחודית, כאשר רק ססיל ונגה הגוסס ניצב מולו במאבק הנחוש למנוע ממנו מלבצע את זממו.

=== הדמויות הראשיות ===
* מיקל קרדל - בוגר מלחמת רוסיה-שוודיה משנת 1788, קטוע יד.
* ססיל וינגה - משפטן חוקר המייעץ למשטרת מחוז סטוקהולם, החולה במחלה חשוכת מרפא ולכן ימיו ספורים.

== ביקורת ==
הסדרה התקבלה בהתלהבות והפכה ללהיט בשוודיה, רוסיה ובמדינות הדוברות אנגלית.

==קישורים חיצוניים==
* 

קטגוריה:סדרות ספרי מתח
קטגוריה:ספרי 2017
קטגוריה:ספרות בלשית
קטגוריה:רומנים היסטוריים
קלמנס קלוץ

מכון הספא [[פרורה]]
קלמנס קלוץ (בגרמנית: Clemens Klotz) (31 במאי 1886–1969) היה אחד מאדריכליו של אדולף היטלר.

למרות היותו חבר לשעבר בתנועת הדויטשה וורקבונד האסורה, הצטרף קלוץ למפלגה הנאצית ומונה על ידי היטלר לפרופסור. לאחר שהחל את קריירתו בהתמקדות בעיצוב בתי מגורים בעיקר באזור קלן, קיבל קלוץ סדרת חוזים יוקרתיים מטעם חזית העבודה הגרמנית (DAF) של המפלגה הנאצית. כמה מהחוזים כללו את עיצוב ותכנון כמה ממתחמי החינוך המובילים של המפלגה הנאצית באורדנסבורג קרסינזי, אורדנסבורג פוגלסנג וקימסי; פרורה-אתר נופש ומלונאות באי ריגן של תנועת כוח באמצעות שמחה, תחנת רכבת כיפתית חדשה למינכן; ותוכניות לעיצוב מחדש של העיר קלן.

==ראו גם==
* אדריכלות נאצית

==לקריאה נוספת==
<div class="mw-content-ltr">
* Heinen, Franz Albert: NS-Ordensburgen Vogelsang, Sonthofen, Krössinsee. Ch. Links Verlag, Berlin 2011, 
* Sawinski, Rolf: Die Ordensburg Krössinsee in Pommern: Von der NS-Ordensburg zur polnischen Kaserne. Helios, Aachen 2004, 
*
</div>

==הערות שוליים==

קטגוריה:אנשי הצוות האישי של אדולף היטלר
קטגוריה:אדריכלים נאצים
קטגוריה:גרמנים שנולדו ב-1886
קטגוריה:גרמנים שנפטרו ב-1969
סטפן אקה

סטפן גיסליאן<ref name="IFA"></ref> אקה (בצרפתית: Stephane Acka; נולד ב-11 באוקטובר 1990) הוא כדורגלן איבוארי, המשחק בעמדת הבלם בזירה מליגת העל האזרית.

==קריירת מועדונים==
אקה נולד באביג'אן שבחוף השנהב, אך גדל בוורונה שבאיטליה. את הקריירה שלו החל אקה במחלקת הנוער של הלאס ורונה. בקיץ חתם אקה בלנאגנו סאלוס מהליגות החובבניות של איטליה. בקיץ חתם בבלונו, במדיה שיחק שנה.

בקיץ חתם אקה באוניברסיטת קראיובה מהליגה הרומנית השנייה. בפברואר שוחרר מהמועדון, שסבל מבעיות כלכליות. בקיץ חתם ביריבה העירונית, CSU קראיובה מליגת העל הרומנית. ב-31 במרץ 2016 הבקיע את שער הבכורה שלו בקבוצה, בניצחון 1–2 נגד בוטושאן.

בקיץ חתם אקה בארזורומספור מהליגה הטורקית השנייה בכדורגל, וסייע לה לעלות לליגת העל הטורקית, אך כעבור כחצי שנה שוחרר מהמועדון וחזר לקראיובה.

ב-18 ביוני 2021 חתם אקה בעירוני קריית שמונה מליגת העל הישראלית. ב-18 בדצמבר שוחרר מהקבוצה. בספטמבר 2022 חתם בסקציה נס ציונה עם עלייתה לליגת העל.

ב-1 באוגוסט 2023 אקה חתם בזירה מליגת העל האזרית.

==תארים==
; אוניברסיטה קראיובה
*הגביע הרומני: 

==קישורים חיצוניים==

==הערות שוליים==

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:אביג'אן: כדורגלנים
קטגוריה:כדורגלני אוניברסיטת קראיובה
קטגוריה:כדורגלני CSU קראיובה
קטגוריה:כדורגלני ארזורומספור
קטגוריה:כדורגלני עירוני קריית שמונה
קטגוריה:כדורגלני סקציה נס ציונה
קטגוריה:כדורגלני זירה
קטגוריה:כדורגלנים זרים בישראל
קטגוריה:ספורטאים איבוארים באיטליה
קטגוריה:ספורטאים איבוארים ברומניה
קטגוריה:ספורטאים איבוארים בטורקיה
קטגוריה:ספורטאים איבוארים בישראל
קטגוריה:ספורטאים זרים באזרבייג'ן
קטגוריה:איבוארים שנולדו ב-1990
אורית הבר

אורית הבר (נולדה ב-25 באפריל 1968) היא דוגמנית ישראלית וממייסדי סוכנות הדוגמנות לוק.

==ביוגרפיה==
הבר גדלה בכפר סבא, בת בכורה ואחריה שתי אחיות, היא החלה לדגמן בגיל שבע עשרה בזכות חבר שהביא אותה אל סוכנות הדוגמנות של בטי רוקאווי. הופיעה בקמפיינים למספר חברות וביניהם גוטקס, קרליין, "פינוק" וקרייזי ליין, ובהמשך גם קמפיין לעמינח. היא גם עבדה כדוגמנית חצי שנה בחוץ לארץ ובעיקר באירופה. בסוף שנות ה-80 הייתה מהדוגמניות הבולטות בישראל, היא גם התמודדה בתחרות מלכת היופי. ב-1999 הופיעה בקמפיין לשמן "פנטן", היא הייתה ממקימי סוכנות הדוגמנות לוק. אחרי שעזבה את תחום הדוגמנות למדה גרפיקה ועיצוב פנים.

ב-2007 פתחה את מותג התכשיטים שלה "MALLAH OF LOVE". ב-2010 לקחה חלק בתצוגת אופנה שנערכה במלון "קולוני" לרגל השקת פורטל היופי "FACECOS" ב-2019 לקחה חלק בשבוע האופנה בתל אביב.

היא הייתה נשואה לשייט והדוגמן אלדד אמיר ולהם שלושה ילדים. לאחר שנים של מגורים בצפון תל אביב, עברה למושב שדה ורבורג.

==קישורים חיצוניים==

*
* 
*

==הערות שוליים==

קטגוריה:דוגמניות ישראליות
קטגוריה:משתתפות בתחרות מלכת היופי (ישראל)
קטגוריה:בוגרות תיכון כצנלסון
קטגוריה:בוגרי תיכון כצנלסון
קטגוריה:ישראליות שנולדו ב-1968
קטגוריה:ישראלים שנולדו ב-1968
קטגוריה:שדה ורבורג: אישים
רודריך פיק

רודריך פיק (בגרמנית: Roderich Fick) (16 בנובמבר 1886 - 13 ביולי 1955) היה האדריכל הגרמני שפעל בעיקר בתקופת השלטון הנאצי.

פיק קיבל הכשרה והדרכה כשעבד כשוליה תחת המורה והאדריכל הנודע, תיאודור פישר. הוא התמנה לפרופסור באוניברסיטה הטכנית של מינכן בשנת 1935, תכנן את בית המגורים במינכן של רודולף הס בשנת 1936. פיק הצטרף למפלגה הנאצית בשנת 1937, ובכך תכנן ועיצב פרויקטים נאציים כמו בניינים שונים במתחם אוברזלצברג של אדולף היטלר וכמו כן צריפי SS. על פיק גם הוטלה המשימה לעצב מחדש את העיר האוסטרית, לינץ. עבודותיו לקחו גם חלק באירוע האדריכלות בתחרות האמנות באולימפיאדת הקיץ של 1936.

לאחר מלחמת העולם השנייה, על פי משפטי נירנברג, פיג סווג רשמית כמיטלאופר (Mitläufer), 'מטייל עמית', אדם אשר היה שותף באופן פסיבי לפשעי הנאצים. לאחר המלחמה פיק השתתף ותכנון מבנים חדשים כחלק מפרויקט שיקומה של לינץ לאחר הפצצתה במלחמה ופרש לבוואריה. אשתו הראשונה נפטרה ב־2 באוקטובר 1938; בשנת 1948 הוא התחתן עם קתרינה בושר, הצעירה ממנו ב-28 שנה. בתו, פרידריקה נולדה בשנת 1950.

==ראו גם==
* אדריכלות נאצית

==קישורים חיצוניים==

==הערות שוליים==

קטגוריה:אדריכלים נאצים
קטגוריה:אנשי הצוות האישי של אדולף היטלר
קטגוריה:גרמנים שנולדו ב-1886
קטגוריה:גרמנים שנפטרו ב-1955
תיכון מכבים רעות - מו"ר

תיכון מכבים רעות - מו"ר (רעות) הוא בית ספר על יסודי שש-שנתי, הממוקם במודיעין-מכבים-רעות. שתי חטיבות בית הספר הוקמו באופן נפרד בשנת 1991 במכבים-רעות ואוחדו בתשס״ז. מנהל בית הספר הוא רוני פולט, מנהלת החטיבה התחתונה היא שמחה (מימי) פאר ומנהלת התיכון היא אסנת בן צרויה. בבית הספר לומדים למעלה מ-1,800 תלמידים בלמעלה מ-50 כיתות שמתוכן כ-8 כיתות מיוחדות<ref></ref>.

תיכון מו"ר הצטרף לרפורמת "אופק חדש" בתשע"ג ול-"עוז לתמורה" בתשע"ד<ref></ref>.

== קישורים חיצוניים ==
* 

== הערות שוליים ==

קטגוריה:מודיעין-מכבים-רעות: חינוך
מכבים
דיולה וייסבורג

דיולה וייסבורג (בהונגרית: Weiszburg Gyula; ארדבניה, 19 באוגוסט 1866 – 20 בינואר 1919) היה רב בבודפשט, סופר התאולוגי.

== ביוגרפיה ==
בין השנים 1881–1891 היה תלמיד בית המדרש לרבנים בבודפשט. הוא קיבל דוקטורט במדעי הרוח בשנת 1890 וב-1892 סמיכה לרבנות. תחילה היה עוזר רב בקהילה היהודית של פשט, ומשנת 1905 מונה למזכיר הכללי של הקהילה. במקביל, הוא ערך את גיליונות עיתוני הקהילה בשם "עתיד" (Jövő) ואת "סקירת הקהילה" (Hitközségi Szemle). מאמריו הופיעו בסקירה יהודית-הונגרית, בספרי השנה של האגודה הספרותית היהודית-הונגרית (IMIT), ב"עתיד" וב"סקירת הקהילה". הוא אפילו כתב ספר לימוד לתאולוגיה.

== עבודותיו ==
* מדרש ויקרא רבה. (ויקרא רבה או הגדת ויקרא או הגדה של ויקרא הוא מדרש אגדה דרשני על ספר ויקרא, שנכתב בארץ ישראל במאה החמישית או במאה השישית או באמצע המאה השביעית). פורסם על ידי המחבר, 1890. (עבודת הדוקטורט).
* [https://mandadb.hu/tetel/657470/A_Biblia_konyvei ספרי התנ"ך.] [https://mandadb.hu/tetel/657470/A_Biblia_konyvei תיאור תוכן עם פרקי מבוא וקטעים]. בודפשט, 1901. (מהדורה שנייה, 1909)

== ראו גם ==
* ספר זיכרון לציון חמשים שנה לבית המדרש לרבנים פרנץ יוזף 1877–1927. הוצאתם של לאיוש בלאו, שמעון הבשי, דינש פרידמן. בודפשט, 1927.

== לקריאה נוספת ==
* לקסיקון יהודי הונגרי. 1929. עורך פטר אויווארי. [http://mek-oszk.uz.ua/04000/04093/html/szocikk/15375.htm דיולה וייסברג]
* יוז'ף סיניאי:[http://mek.oszk.hu/03600/03630/html/w/w30448.htm חייהם ויצירותיהם של סופרים הונגרים]
* [http://kisebbsegkutato.tk.mta.hu/uploads/files/olvasoszoba/intezetikiadvanyok/Neolog_es_status_quo_ante_rabbik.pdf קינגה פרוימוביץ': רבנים נאולוגיה (של הקונגרס) ושל סטטוס קוו אנטה בהונגריה משנת 1869 ועד היום] בודפשט, מרכז המחקר של היהדות באקדמיה ההונגרית למדעים, 2008.
* [http://archives.hungaricana.hu/hu/lear/257598/?query=DB%3D(HAGYATEKI%29 מסמך עיזבון לאחר מותו.HU BFL - VII.12.b - 1919 - 179683]

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:אנשי דת יהודים
קטגוריה:מחברי ספרי עיון
קטגוריה:הונגרים שנולדו ב-1866
קטגוריה:הונגרים שנפטרו ב-1919
בלאדפופ

מייקל טאקר<ref name="stereogum1845164"></ref><ref></ref> (באנגלית: Michael Tucker; נולד ב-15 באוגוסט 1990),<ref></ref> המוכר בשם הבמה בלאדפופ (לעיתים בלאדפופ<sup>®</sup>), הוא מוזיקאי, מפיק מוזיקלי ופזמונאי אמריקאי. הוא גם מוכר בשמות הבמה הקודמים שלו, בלאד דיימונדס, בלאד, ומייקל דיימונדס. הוא ידוע בשל כתיבתו והפקתו של שירים למספר אמנים, ביניהם בריטני ספירס, ליידי גאגא, ג'סטין ביבר, מדונה וג'ון לג'נד.

== חייו וקריירה ==
הוא נולד בקנזס סיטי, מיזורי, ארצות הברית.<ref></ref> הוא למד גיטרת ג'אז בבית הספר, ובהדרכתו של Ssion , הוא למד איך לייצר מוזיקה במרתף הוריו בזמן שלמד במכון האמנות של קנזס סיטי .<ref></ref> בסוף העשור הראשון של המאה ה-21, הוא עבר לוונקובר, קנדה, בשביל ללמוד עריכת וידאו, בעודו מוזמן להיות די ג'יי במסיבות בתי ספר. בזמנו הפנוי, הוא המשיך ליצור ולהפיק מוזיקה עם Ableton Live . לאחר מכן, הוא עבר להתגורר בלוס אנג'לס, קליפורניה לאחר שהוחתם אצל חברת התקליטים האווסלה .<ref></ref><ref></ref>

לאחר שעבר להתגורר בלוס אנג'לס, הוא החל לעבוד עם אמנים ידועים. הוא שיתף פעולה עם גריימס בהכנת המיני-אלבום Phone Sex ובהכנת הסינגל "Go". הוא גויס להכין גרסאות רמיקס רשמיות למספר אמנים, בין היתר לקנדריק לאמאר, ביונסה, אלי גולדינג, ומייג'ור לייזר. ב-2014, הוא היה אחד מהמפיקים באלבומה ה-13, Rebel Heart.<ref></ref> הוא גם היה אחד מהמפיקים של הסינגל "Sorry" של ג'סטין ביבר.<ref></ref>

לאחר מכן, הוא המשיך להפיק. בין ההפקות שעשה היה לבריטני ספירס, פיפת' הרמוני וחנה . ב-2016, הוא היה אחד מהמפיקים של האלבום Joanne של ליידי גאגא.<ref></ref> לאחר צאת האלבום, הוא הפיק את הסינגל "What You Do to Me" של ג'ון לג'נד.

ב-2017, הוא ביצע רמיקס לסינגל "Little of Your Love" של הלהקה חיים, וכן כתב, בשיתוף פעולה עם ג'סטין ביבר, את הסינגל "Friends".

ב-2018, הוא הוציא, בשיתוף פעולה עם היילי סטיינפלד, את הסינגל "Capital Letters".

ב-2019, הוא הוציא את הסינגל "Newman".<ref></ref> באותה שנה, הוא היה אחד מהמפיקים של הסינגל "Internet" של פוסט מאלון.<ref></ref>

ב-2020, הוא היה אחד מהמפיקים של האלבום השישי של ליידי גאגא, Chromatica. הוא גם אחד מהמפיקים של הסינגל "Stupid Love".<ref></ref><ref></ref>

== חיים אישיים ==
במאי 2013, הוא החל לצאת עם המוזיקאית האמריקאית חנה .<ref></ref>

== פרסים ומועמדויות ==
{| class="wikitable"
!שנה
! פרס
! קטגוריה
! עבודה מועמדת
! תוצאה
|-
| rowspan="3" | 2015
| rowspan="3" |iHeartRadio MMVAs
| קליפ השנה
| rowspan="3" |"Go" (בשיתוף פעולה עם גרימס, תחת השם בלאד דיימנודס)
| 
|-
| ההפקה הטובה ביותר
| 
|-
| הבמאי הטוב ביותר
| 
|-
| 2017
| פרסי גראמי<ref></ref>
| אלבום השנה
| Purpose <small>(קרדיט תחת השם "בלאד")</small>
| 
|}

== קישורים חיצוניים ==

== הערות שוליים ==

קטגוריה:מוזיקאים אמריקאים
קטגוריה:מלחינים אמריקאים
קטגוריה:מפיקים מוזיקליים אמריקאים
קטגוריה:פזמונאים אמריקאים
קטגוריה:רמיקסרים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1990
תחנת אבטוזאבודסקאיה

תחנת אבטוזאבודסקאיה (ברוסית: Автозаводская) היא תחנת הרכבת התחתית של מוסקבה בקו זמוסקבורצקאיה.

התחנה ממוקמת ברובע דנילובסקי, וקרויה על שם מפעל זיל הנמצא בקרבה.

תחנת אבטוזאבודסקאיה נפתחה ב-1 בינואר 1943, והיא נחשבת לאתר מורשת של רוסיה.

תחנת אבטוזאבודסקאיה עד 1956 נקראה "זאבוד אימני סטלינה"<ref>https://um.mos.ru/houses/stantsiya_metro_avtozavodskaya/</ref>.

== גלריה ==
<gallery mode="packed" heights="140px">
קובץ:Moscow metro Avtozavodskaya station 2003 (17558452299).jpg|לובי התחנה ממוקם בבית מספר 11 ברחוב אבטוזאבודסקאיה 
קובץ:Moscow Metro Avtozavodskaya-060715.jpg|לובי התחנה מקרוב
</gallery>

== קישורים חיצוניים ==

== הערות שוליים ==
 

אבטוזאבודסקאיה
ג'ורדן דייוויס

ג'ורדן קרל וילר דייוויס (באנגלית: Jordan Carl Wheeler Davis; נולד ב-30 במרץ 1988), המוכר בשם הבמה ג'ורדן דייוויס (Jordan Davis), הוא זמר-יוצר קאנטרי פופ אמריקאי.

== ביוגרפיה וקריירה ==
דייוויס נולד בשריבפורט, לואיזיאנה, ארצות הברית. דודו, סטן פול דייוויס, היה אחד מכותבי הסינגלים המצליחים של טרייסי לורנס , "Today's Lonely Fool" ו-"Better Man, Better Off". הוא למד בבית הספר התיכון סי. אי. בירד, ולמד מדעי הסביבה באוניברסיטת מדינת לואיזיאנה.<ref></ref>

לאחר שסיים את לימודיו, הוא עבר לגור בנאשוויל, טנסי ב-2012.<ref name="allmusic"></ref> ב-2016, הוא הוחתם אצל יוניברסל מיוזיק גרופ.<ref></ref>

ב-6 ביוני 2017, הוא הוציא את הסינגל "Singles You Up". השיר הגיע, בשיאו, למקום הראשון במצעד הקאנטרי איירפליי, למקום הרביעי במצעד שירי הקאנטרי ולמקום ה-50 בבילבורד הוט 100.

ב-23 במרץ 2018, הוא הוציא את אלבום המוזיקה הראשון שלו, Home State.<ref></ref> ב-7 במאי 2018, הוא הוציא את הסינגל "Take It from Me". השיר הגיע, בשיאו, למקום השני במצעד הקאנטרי איירפליי, למקום הרביעי במצעד שירי הקאנטרי ולמקום ה-46 בבילבורד הוט 100.

ב-22 באפריל 2019, הוא הוציא את הסינגל "Slow Dance in a Parking Lot". השיר הגיע, בשיאו, למקום הראשון במצעד הקאנטרי איירפליי, למקום השישי במצעד שירי הקאנטרי ולמקום ה-37 בבילבורד הוט 100.<ref name="Country Airplay"></ref> ב-8 בנובמבר 2019, הוא הוציא, בשיתוף פעולה עם ג'וליה מייקלס, את הסינגל "Cool Anymore".

ב-22 במאי 2020, הוא הוציא את המיני-אלבום הראשון שלו, Jordan Davis.<ref></ref> ב-25 במאי 2020, הוא הוציא את הסינגל "Almost Maybes". השיר הגיע, בשיאו, למקום השביעי במצעד הקאנטרי איירפליי, למקום השמיני במצעד שירי הקאנטרי ולמקום ה-51 בבילבורד הוט 100.

ב-21 במאי 2021, הוא הוציא את המיני-אלבום השני שלו, Buy Dirt.<ref></ref>

== חיים אישיים ==
דייוויס התחתן עם קריסטן אוקונור ב-25 במרץ 2017. ב-15 ביולי 2019, הם הודיעו כי הם מצפים לילדם הראשון.<ref></ref> בתם, אלואיז לרקין, נולדה ב-17 בנובמבר 2019.<ref></ref> ב-17 במאי 2021, הם הודיעו כי הם מצפים לילדם השני.

== דיסקוגרפיה ==
=== אלבומי אולפן ===
* 2018: Home State

=== מיני-אלבומים ===
* 2020: Jordan Davis
* 2021: Buy Dirt

== פרסים ומועמדויות ==
{| class="wikitable"
!שנה
!פרס
! קטגוריה
! עבודה מועמדת
!תוצאה
!מקור
|-
!2018
!פרסי המוזיקה של רדיו דיסני
| rowspan="2" |הזמר החדש הטוב ביותר
| rowspan="3" |עצמו
| 
|
|-
! rowspan="3" |2019
!פרסי האקדמיה למוזיקת קאנטרי
| 
|
|-
!פרסי המוזיקה של iHeartRadio
|אמן הקאנטרי החדש הטוב ביותר
|
|
|-
! פרסי המוזיקה של CMT
| קליפ השנה הפורץ דרך
| "Take It From Me"
| 
|<ref></ref>
|-
!2020
!פרסי האקדמיה למוזיקת קאנטרי
|הזמר החדש הטוב ביותר
|עצמו
| 
|
|-
! rowspan="4" |2024
!פרס המוזיקה של CMT
|קליפ השנה – גבר
| rowspan="4" |"Next Thing You Know"
|
|<ref></ref>
|-
! rowspan="3" |פרס האקדמיה למוזיקת קאנטרי
|סינגל השנה
|
| rowspan="3" |<ref name=":0"></ref>
|-
|שיר השנה
|
|-
|המדיה החזותית של השנה
|
|}

== קישורים חיצוניים ==

* 

== הערות שוליים ==

קטגוריה:זמרי-יוצרי קאנטרי אמריקאים
קטגוריה:זמרים-יוצרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:גיטריסטים אמריקאים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1988
Lumberjack

Lumberjack (בעברית: חוטב עצים) הוא שיר של הראפר והמפיק המוזיקלי האמריקאי טיילר, דה קריאייטור, שיצא ב-16 ביוני 2021. זהו הסינגל המוביל מאלבום האולפן השישי שלו, Call Me If You Get Lost.<ref></ref><ref></ref> השיר מכיל דגימה של הרצועה "2 Cups of Blood".<ref></ref>

== רקע ==
ביוני 2021 הופיעו שלטי חוצות שונים במקומות ברחבי לוס אנג'לס ועליהם הביטוי "Call Me if You Get Lost" (בעברית: "התקשר אלי אם תלך לאיבוד"), וכן מספר טלפון שמופעל בתא קולי של שיחה בין טיילר לאמא שלו. כעבור שבוע שחרר טיילר לרשת החברתית קליפ קצר שכותרתו "Side Street", ובעקבותיו שוחרר "Lumberjack", לצד הקליפ המבוים על ידיו, כעבור יומיים ב-16 ביוני.<ref></ref><ref></ref>

== וידאו קליפ ==
הווידאו קליפ שביים טיילר (אשר זוכה בקרדיטים לאלטר אגו בשם וולף היילי) יצא יחד עם הסינגל ב-16 ביוני.<ref></ref> הסרטון נפתח כאשר רואים את טיילר שרוע במיטתו וקורא מגזין. לאחר מכן הוא מקבל שיחת טלפון שגורמת לו לקפוץ מהמיטה ולהתחיל לשיר ראפ. הסרטון חותך לסצנות בהן הוא מקבל מניקור בזמן שהוא צוחק עם מטפלת הציפורניים שלו, והוא לובש טוקסידו כשעל פניו מודבקות תוספות לפנים. סצנת הסיום היא של טיילר שמתרפק באמצע סופת שלגים, ומסתיימת בג'ינגל Call Me If You Get Lost.<ref></ref>

== קרדיטים ==
הקרדיטים נלקחו מטיידל.<ref name="Tidal"></ref>
* טיילר אוקונמה – מפיק, מלחין, כותב, מבצע, טכנאי הקלטות
* אנתוני איאן ברקלי – מלחין, כותב
* ארנולד המילטון – מלחין, כותב
* לארי וויליס – מלחין, כותב מילים
* פול יוסטון – מלחין, כותב מילים
* רוברט דיגס – מלחין, כותב מילים
* בן פלטשר – עוזר טכנאי
* זכרי אקוסטה – עוזר טכנאי
* דומו ג'נסיס – קול רקע
* ליונל בויס – קול רקע
* טרוויס בנט – קול רקע
* מייק בוזי – מהנדס מאסטר
* NealHPogue – טכנאי מיקסינג
* ויק וויינשטיין – טכנאי הקלטות

== מיקומי שיא ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירים באנגלית
קטגוריה:שירי היפ הופ אמריקאיים
קטגוריה:סינגלים בהוצאת קולומביה רקורדס
קטגוריה:שירי טיילר, דה קריאייטור
סינדי קירו

דיים אלסיון סינתיה קירו (באנגלית: Alcyion Cynthia Kiro; ) היא מנהלנית בריאות ניו זילנדית, שב-21 באוקטובר 2021 הושבעה כמושלת הכללית של ניו זילנד.

לפני ההכרזה על מינויה כמושלת הכללית, שימשה קירו כמנהלת הכללית של החברה המלכותית טה אפארנגי, וקודם לכן הנציבה לענייני ילדים של ניו זילנד, ראשת בית הספר לבריאות של אוניברסיטת מאסי, ראשת בית הספר המאורי של אוניברסיטת ויקטוריה בוולינגטון, וסגנית נשיא אוניברסיטת אוקלנד.

==ראשית חייה==
סידני קירו נולדה בוואנגראיי, כבכורה במשפחה של שישה ילדים. מוצאה הוא מאורי ואנגלי.

קירו גדלה בדרום אוקלנד והתחנכה בבית הספר התיכון רתרפורד. לאחר מכן היא למדה באוניברסיטת מאסי, שם היא השלימה תואר בעבודה סוציאלית לאחר סיום לימודיה היא החלה לעסוק בעבודה סוציאלית.

==קריירה==
בשנים 1995–2000 עבדה קירו באוניברסיטת מאסי כמרצה בכירה למדיניות חברתית. ב-2001 היא קיבלה תואר דוקטור מאוניברסיטת מאסי, כשנושא עבודת התזה שלה היה מדיניות הבריאות באוכלוסייה המאורית. היא המשיכה את לימודיה וקיבל תואר מוסמך אוניברסיטה במנהל עסקים מאוניברסיטת אוקלנד.

ב-2003 מונתה קירו כנציבת הילדים של ניו זילנד, תפקיד בו היא שימשה עד 2008. בעת ששימשה בתפקיד זה היא הקימה כוח משימה לפעילות בנושא אלימות במשפחה שבו היו חברים מנהלים בכירים רבים במחלקות ממשלתיות, ואנשים מתחומים כמו המשטרה, בית משפט לענייני משפחה ונציגים מהאוכלוסייה המאורית ותושבי איי האוקיינוס השקט. העברת תיקון מספר 59 לחוק הפשיעה משנת 2007 במהלך כהונתה, משכה תשומת לב ציבורית ולעניין בתקשורת. קירו קידמה ומכה בביטול סעיף 59 לחוק הפשיעה, שנתן הצדקה חוקית לשימוש באלימות נגד ילדים.

לאחר סיום כהונתה כנציבת הילדים, שבה קירו לאקדמיה, עבדה כפרופסורית שותפה באוניברסיטת מאסי, ועמדה בראש בית הספר לבריאות ציבורית של המוסד. ב-2013 מונתה קירו לראשת בית הספר המאורי לחינוך של אוניברסיטת ויקטוריה שבוולינגטון.

באוקטובר 2020 הוכרז שקירו תמונה כמנהלת הכללית של החבר המלכותית טה אפארנגי, החל מ-1 במרץ 2021.

==המושלת הכללית של ניו זילנד==
ב-24 במאי 2021 הודיעה ראשת ממשלת ניו זילנד ג'סינדה ארדרן שקירו תכהן כמושלת הכללית של ניו זילנד החל מ-21 באוקטובר 2021. המושלת הכללית המכהנת, דיים פטסי רדי, תסיים את כהונתה בת חמש השנים ב-28 בספטמבר. קירו היא האישה המאורית הראשונה שמכהנת כמושלת הכללית של ניו זילנד. ב-21 באוקטובר 2021 הושבעה קירו כמושלת הכללית בטקס צנוע עקב מגפת הקורונה.

==תוארי כבוד==
ב-2012 קיבלה קירו את פרס הבריאות הציבורית מאיגוד הבריאות הציבורי של ניו זילנד, ואת פרס תוכנית פולברייט האמריקאי. באותה שנה היא גם קיבלה את התואר "מאורית השנה" על ידי הטלוויזיה של ניו זילנד בזכות תרומתה לחברה.

ב-2021 מונתה קירו כגבירה עמיתה של מסדר ההצטיינות של ניו זילנד, בשל שירותה לרווחת וחינוך ילדים.

==חיים אישיים==
קירו נשואה לדר' ריצ'רד דייוויס. לשניים ארבעה בנים ושני נכדים.

==קישורים חיצוניים==

==הערות שוליים==

קטגוריה:המושלים הכלליים של ניו זילנד
קטגוריה:מסדר ההצטיינות של ניו זילנד
קטגוריה:נשים ניו זילנדיות
קטגוריה:בוגרות אוניברסיטאות ומכללות
קטגוריה:בוגרי אוניברסיטאות ומכללות
קטגוריה:ילידות 1958
קטגוריה:ילידי 1958
Happier (שיר של אוליביה רודריגו)

"Happier" (בעברית: "מאושר יותר") הוא שיר של הזמרת האמריקאית אוליביה רודריגו מתוך אלבום הבכורה שלה, Sour.

== רקע ותוכן השיר ==
ב-13 בינואר 2020 העלתה רודריגו סרטון שלה מבצעת את השיר בחשבון האינסטגרם שלה.<ref name=":1"></ref> בריאיון למגזין בילבורד סיפר מפיק האלבום, דן ניגרו, כי הוא צפה בסרטון ויצר קשר עם רודריגו מיד: .<ref></ref> רודריגו הזכירה שההשראה ל"Happier" הכתה בה בזמן שהייתה על סט של תוכנית טלוויזיה. היא תיארה איך רעיון השיר עלה לה בין טייקים, והיא כתבה את השיר על הסט.<ref name=":1" />

"Happier" הוקלט בשנת 2020 והוא השיר השמיני באלבום Sour. בשיר מאחלת רודריגו את הטוב ביותר לבן זוגה לשעבר ולבת זוגו החדשה ומביעה תקווה להישאר זיכרון משמעותי בחייו. זהו אחד משני השירים היחידים באלבום שרודריגו כתבה לבדה, השני הוא "Enough for You".<ref></ref>

== הצלחה מסחרית ==
השיר מילא תפקיד משמעותי בהנעת הקריירה של רודריגו. כאשר Sour יצא במאי 2021, "Happier" הגיע למקום ה-15 במצעד בילבורד הוט 100 בשבוע שהסתיים ב-5 ביוני 2021, והפך לאחד משלושת השירים מהאלבום שלא יצאו כסינגלים שזכו להצלחה שכזו במצעד.<ref name=":1" /> הוא נכנס ל-20 המקומות הראשונים במצעדי השירים באוסטרליה, ניו זילנד וקנדה והגיע למקום ה-14 במצעד הבילבורד גלובל 200.

מאז יציאתו, מכר השיר כחצי מיליון עותקים בארצות הברית וצבר מעל ל-881 מיליון השמעות בפלטפורמת הזרמת המוזיקה ספוטיפיי.<ref name=":0"></ref><ref></ref><ref name=":1" />

=== רשימות ודירוגים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|כל שיר ב"Sour" של אוליביה רודריגו מדורג: בחירות המבקרים
|7
|<ref></ref>
|-
|Vice
|דירוג סופי של Sour של אוליביה רודריגו
|9
|<ref></ref>
|-
|Insider
|הדירוג הסופי של השירים ב-Sour של אוליביה רודריגו, שנה לאחר מכן
|9
|<ref></ref>
|-
|NME
|10 השירים הטובים ביותר של אוליביה רודריגו... מדורגים!
|7
|<ref></ref>
|-
|The Tab
|הדירוג הסופי של כל שיר של אוליביה רודריגו, כולל "Vampire"
|6
|<ref></ref>
|-
|רולינג סטון
|כל שיר של אוליביה רודריגו, מדורג
|11
|<ref></ref>
|}

== מיקומי שיא ==

=== מצעדים שנתיים ===

== נתוני מכירות ==

== קישורים חיצוניים ==
* 

== הערות שוליים ==

קטגוריה:שירי 2021
קטגוריה:שירי אוליביה רודריגו
קטגוריה:שירים באנגלית
קטגוריה:שירים שנכתבו על ידי אוליביה רודריגו
קטגוריה:שירים שהופקו על ידי דן ניגרו
קטגוריה:שירים על אושר
קטגוריה:שירים על כאב לב
קטגוריה:בלדות משנות ה-2020
קטגוריה:בלדות פולק
קטגוריה:בלדות סינת'-פופ
קטגוריה:שירי פולק-פופ
קטגוריה:שירי זהב בממלכה המאוחדת
קטגוריה:שירי פלטינה כפולה בארצות הברית
קטגוריה:שירי פלטינה כפולה בקנדה
מלכת הלבבות (תוכנית טלוויזיה)

מלכת הלבבות היא תוכנית שעשועון טריוויה ישראלית, ששודרה ב-2001 בערוץ ויוה.

בכל פרק בתוכנית התמודדו שלוש מתמודדות, בשלב הראשון נשאלו המתמודדות שאלות כלליות על טלנובלות כמו פרטי עלילה, שירי הנושא והשחקנים והמתמודדות הכי פחות טובה מודחת. בשלב השני שתי המתמודדות שנותרו משתתפות בסצנה מתוך טלנובלה בהשתתפות שחקנים מקצועיים, לאחר שלב זה הקהל באולפן מצביע מי ראויה לזכות בתואר "מלכת הלבבות".

בתוכנית מוצגות גם שאלות לקהל בבית ובין הזוכים מוגרלים פרסים, את התוכנית הנחו רמה מסינגר ויובל סגל.

== קישורים חיצוניים ==
*[https://www.ishim.co.il/m.php?s=מלכת+הלבבות מלכת הלבבות (2001)]
* 

קטגוריה:תוכניות טלוויזיה ישראליות
קטגוריה:שעשועוני טריוויה בטלוויזיה
קטגוריה:תוכניות טלוויזיה ישראליות שעלו לשידור בשנות ה-2000
טימיש

טימיש (ברומנית: Timiș; בסרבית: Тамиш; בגרמנית: Temesch; בהונגרית: Temes) הוא הנהר הארוך ביותר הזורם בחבל באנאט ברומניה ובסרביה ונשפך לדנובה. בתקופה הרומית הנהר כונה Tibisis (טיביסיס) או Tibiscus (טיביסקוס). אורך הנהר הוא 359 קילומטרים, 241 ברומניה ו-118 בסרביה.

הנהר נתן את שמו לעיר טימישוארה ולמחוז טימיש ברומניה ולרוזנות טימיש בממלכת הונגריה, כשחבל הבאנאט היה חלק ממנה.

הנהר מהווה את הגבול בין רומניה ובין סרביה לאורך 3.3 קילומטרים. בחלקו התחתון, 53 קילומטרים, הנהר מתאים לשיט ספינות.

== קישורים חיצוניים ==

* [https://www.banatulazi.ro/turism-international-pe-raul-timis-cu-mijloace-ecologice/ Turism internațional pe râul Timiș cu mijloace ecologice] 
* 

קטגוריה:קצרמר גאוגרפיה של סרביה
קטגוריה:רומניה: נהרות ונחלים
קטגוריה:טימישוארה
ג'יפסי (סרט, 1962)

נטלי ווד כג'יפסי לי רוז
ג'יפסי (באנגלית: Gypsy) הוא סרט מוזיקלי אמריקאי משנת 1962 בבימויו של מרווין לרוי, עם רוזלינד ראסל, נטלי ווד וקרל מולדן בתפקידים הראשיים.

התסריט מבוסס על ספר ומחזה בשם זה מאת ארתור לורנץ המבוסס על האוטוביוגרפיה של שחקנית הוודביל והחשפנית ג'יפסי רוז לי משנת 1957 ובו תיאור חייה עם אחותה ג'ון ואמה רוז האבוק .

המחזמר הועלה לראשונה בברודוויי בשנת 1957 עם שירים של ג'ול סטיין למילים של סטיבן סונדהיים וכוריאוגרפיה של ג'רום רובינס.

ב-1993 הופק סרט הטלוויזיה "ג'יפסי" בכיכובה של בט מידלר.

==תקציר העלילה==
רוז האבוק (רוזלינד ראסל) היא שחקנית וודביל מתוסכלת, גרושה שלוש פעמים ואם ללואיז (נטלי ווד) ולג'ון (אן ג'יליאן). ג'ון היא הכישרונית והמוחצנת ולואיז היא ביישנית ומופנמת.

אל השלושה מצטרף המפיק הרבי סומרס (קרל מולדן) המאוהב ברוז ורוצה להתחתן אתה אך היא דוחה אותו כל פעם. הבנות מופיעות בתיאטרוני וודביל עם קבוצת נערים.

לואיז וג'ון רוצים שרוז תתחתן עם הרבי והן יוכלו לקיים משפחה נורמלית. והן שרות "If Mama Was Married".

רוז מתייחסת לבנותיה כילדות אף על פי שהן גדלות. ג'ון מתייאשת ובורחת ביחד עם נער מהלהקה. הרבי ולואיז מנסים לשכנע את רוז להפסיק את ההופעות אך היא מסרבת. היא מקימה להקת בנות ומכריחה את לואיז להשתתף בה.

הם מגיעים לתיאטרון בורלסקה בויצ'יטה שם השחקניות הולכות חשופות ביותר. הרבי מסרב להופיע שם אך רוז מסכימה והוא עוזב אותן. אחת השחקניות של הבולרסקה חסרה ורוז משכנעת את לואיז להופיע במקומה.

לואיז מתגברת על ביישנותה ומופיעה באופן מגרה וחושפני ומכאן מתחילה הקריירה המזהירה שלה כחשפנית והיא משנה את שמה לג'יפסי רוז לי.

רוז באה לבקר אותה אך ג'יפסי מסבירה לה שכעת היא ברשות עצמה. לאחר שרוז שרה את שיר חייה "Rose's Turn" הן מתפייסות.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|רוזלינד ראסל
|רוז הוביק
|
|-
|נטלי ווד
|לואיז הוביק
|
|-
|קרל מולדן
|הרבי סומרס
|
|-
|אן ג'יליאן
|ג'ון הוביק
|
|}

==פרסים==
===גלובוס הזהב===
*פרס גלובוס הזהב לשחקנית הטובה ביותר - סרט קומדיה או מוזיקלי - רוזלינד ראסל.
*מועמדות לפרס גלובוס הזהב לסרט הטוב ביותר - קומדיה או מוזיקלי
*מועמדות לפרס גלובוס הזהב לבמאי הטוב ביותר - סרט קולנוע - מרווין לרוי
*מועמדות לפרס גלובוס הזהב לשחקנית הטובה ביותר - סרט קומדיה או מוזיקלי - נטלי ווד
*מועמדות לפרס גלובוס הזהב לשחקן הטוב ביותר - סרט קומדיה או מוזיקלי - קרל מולדן

===פרס אוסקר===
*מועמדות לפרס אוסקר לצילום הטוב ביותר הארי סטרדלינג
*מועמדות לפרס אוסקר לעיצוב התלבושות הטוב ביותר
*מועמדות לפסקול המעובד הטוב ביותר

==קישורים חיצוניים==

*[https://www.youtube.com/watch?v=2u9P0OM_ZcY קדימון לג'יפסי 1962], באתר יוטיוב
*[https://www.youtube.com/watch?v=DN-zGgN2AgA&t=107s If Mama was married], באתר יוטיוב
*[https://www.youtube.com/watch?v=TGHtz9DKqk8 נטלי ווד כחשפנית בג'יפסי 1962], באתר יוטיוב
*[https://www.youtube.com/watch?v=VhYzZXA2gL0 Rose's Turn], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1962
קטגוריה:סרטים אמריקאיים
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטים מבוססי מחזות זמר
קטגוריה:סרטי האחים וורנר
קטגוריה:סרטים על חשפנות
קטגוריה:סרטים מוזיקליים
הסעודה בבית לוי

"הסעודה בבית לוי" (1573) הוא ציור מאת הצייר פאולו ורונזה.

==תיאור==
הציור "הסעודה בבית לוי" הוא ציור גדול ממדים, בגובה של 560 ס"מ, וברוחב של 1,039 ס"מ, המתאר את הסעודה האחרונה. ורונזה מיקם את ההתרחשות במעין מרפסת של ארמון מפואר, אליה מוליכים שני גרמי מדרגות שיש. במרכז הציור שולחן אוכל ועליו מפה לבנה בדגם משבצות. סביב השולחן מתוארים ישו, ושנים-עשר השליחים. ישו מאופיין בבגד אדום ובגלימה כחולה, וסביב ראשו אזור בהיר, כמעיין הילה. בצידי ההתרחשות, מתוארות דמויות רבות ובהן חיילים גרמנים, אנשי להטוטנים, ליצנים ועוד, המשקפים משתה בן התקופה. בנוסף, מתאר האמן גם בעלי חיים כגון כלב, הניצב למרגלות שולחן הסעודה האחרונה, וחתול המציץ מתחת למפה. 

המרפסת בה מתרחש התיאור מעוצבת כאכסדרה של שלוש קשתות, הנשענות על עמודים בעלי כותרות בסגנון קורינתי. הקשתות מופרדות זו מזו בעזרת עמודים הנושאים ארכיטרב ובו תבליט צמחי וקרניז. מן המרפסת נשקף נוף עירוני.
==היסטוריה==

הציור הוזמן על ידי הדומיניקנים עבור המנזר שלהם שבכנסיית סאן זניפולו , על מנת להחליף את ציור "הסעודה האחרונה" מאת טיציאן, שניזוק בשריפה שהתרחשה ב-1571. ורונזה השלים את הציור ב-1573. על חלקם התחתון של שני עמודים, הקבועים במרכז גרמי המדרגות, מופיע תאריך השלמת הציור בלטינית: A. D. MDLXXIII - DIE. XX, APR. (ה-20 באפריל 1573).

על רקע הקונטרה-רפורמציה, העירוב שבין קודש לחול בציור הוביל את הכנסייה הקתולית לערוך חקירה של האינקוויזיציה. בתום החקירה הצטווה ורונזה לתקן את ציורו בתוך שלושה חודשים. עם זאת, ורונזה לא תיקן את הציור, ובמקום זאת שינה את שמו ל"סעודה בבית לוי", נושא המבוסס על הברית החדשה: 

בשנת 1797 הועבר הציור לפריז על ידי נפוליאון. בשנת 1815, הוחזר הציור לאיטליה, מאז הוא נמצא באוסף האקדמיה.

==גלריה==
<gallery>
File:Banquet in the House of Levi by Paolo Veronese - Accademia - Venice 2016.jpg

File:Paolo Veronese - Feast in the House of Levi (detail) - WGA24882.jpg|גרם המדרגות הימני
File:Convito casa di Levi Veronese Accademia Cat203 n02.jpg
File:Convito in casa di Levi di Paolo Veronese, dettaglio (7).JPG|אחת מכתובות התיארוך של הציור
File:Convito in casa di Levi Veronese Accademia Cat203 n01.jpg|ישו ושולחן הסעודה האחרונה
File:Veronese, Convito in casa di Levi, 1573, 02.JPG|גרם המדרגות השמאלי
File:Paolo Veronese - Feast in the House of Levi (detail) - WGA24878.jpg|גרם המדרגות השמאלי
</gallery>

== קישורים חיצוניים ==

*[https://www.gallerieaccademia.it/en/feast-house-levi הסעודה בבית לוי] באתר גלריית האקדמיה (באנגלית)
*יונתן הירשפלד, [https://www.erev-rav.com/archives/36696 זו אינה "הסעודה האחרונה"!], ערב-רב, 22 באפריל 2015
*

קטגוריה:ערכים שבהם תבנית בריטניקה אינה מתאימה
קטגוריה:פאולו ורונזה
קטגוריה:ציורים
קטגוריה:ציור של תקופת הרנסאנס
קטגוריה:ציורים מהמאה ה-16
קטגוריה:גלריית האקדמיה: ציורים
קטגוריה:ישו בתרבות ובאמנות
יוז'ף בורשודי

יוז'ף בורשודי (במקור קליין, בהונגרית: Borsodi József; שאיוסנטפטר, 15 במרץ 1878 – קצ'קמט, 5 ביוני 1943) היה רב הונגרי.

== ביוגרפיה ==
בשנים 1895 עד 1905 היה תלמיד בית המדרש לרבנים בבודפשט. בשנת 1904 קיבל את הדוקטורט במדעי הרוח מאוניברסיטת בודפשט (משנת 1951 שמה אוניברסיטת אטווש לוראנד) ובשנת 1906 קיבל סמיכה לרבנות. בשנת 1906 הוא הפך לרב של סרווש, בשנת 1908 לרב הראשי של העיר בת כ-10,000 התושבים נאג'אטאד ובשנת 1922 של קצ'קמט. עבודתו העיקרית הייתה: Commentarius Maimonidae in Mischnam ad Tractatum Shekalim 1904). פירוש משניות של הרמב"ם על מסכת שקלים. בודפשט, 1904). מאמריו פורסמו ב"משמר השפה ההונגרית" (Magyar Nyelvőr), ב"ישראל ההונגרית" (Magyar Izrael), ב"לוח השנה המשפחתי היהודי" (Izraelita Családi Naptár).

== ראו גם ==
* פאל גויאש: חייהם ויצירותיהם של סופרים הונגרים 1939–1944
* אילונה קרשי: לקסיקון ביוגרפי של קצ'קמט. דפי קצ'קמט –עריכת מונוגרפיה של 1992
* ספר זיכרון לציון יובל לבית המדרש לרבנים פרנץ יוזף 1877–1927. הוצא על ידי לאיוש בלאו, שמעון הבשי, דנס פרידמן. 1927

== לקריאה נוספת ==
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/szocikk/10692.htm יוז'ף בורשודי]
* [https://opac-nevter.pim.hu/en/record/-/record/PIM48480;jsessionid=489C382D5F1E2604CBBB6E6F00B5D8F1 נתוניו] במאגר הנתונים של המוזיאון הספרותי פטפי

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:אנשי דת יהודים
קטגוריה:הונגרים שנולדו ב-1878
קטגוריה:הונגרים שנפטרו ב-1943
ויליאם הארנט

ויליאם מייקל הארנט (באנגלית: William Michael Harnett; 10 באוגוסט 1848 – 29 באוקטובר 1892) היה צייר אירי-אמריקאי, שנודע בזכות טבע הדומם של חפצים רגילים.

== ראשית חייו ==
הארנט נולד בקלונאקילטי שבמחוז קורק, אירלנד בתקופת הרעב הגדול. זמן קצר לאחר לידתו משפחתו היגרה לאמריקה והתיישבה בפילדלפיה. בהיותו אזרח ארצות הברית בשנת 1868 התפרנס כצעיר על ידי חריטה תוך שהוא לוקח שיעורי לילה באקדמיה לאמנויות יפות בפנסילבניה ובהמשך, בניו יורק באקדמיה לעיצוב. ציור השמן הידוע הראשון שלו, טבע דומם, מתוארך לשנת 1874.<ref>Frankenstein, Alfred. The Reality of Appearance: The Trompe l'Oeil Tradition in American Painting. Greenwich, Connecticut: New York Graphic Society Ltd, 1970 p. 56</ref>

== יצירה ==
סגנון ציור טרומפ-לויל שהשתמש בו הארנט היה ייחודי והיווה השראה לחיקויים רבים, אבל כבר מספר ציירים הולנדים מהמאה ה -17 התמחו בציור טבע דומם בעל דיוק רב. רפאל פיל, שעבד בפילדלפיה בתחילת המאה ה -19, היה חלוץ בסגנון זה באמריקה. מה שמייחד את עבודתו של הארנט, מלבד מיומנותו הגבוהה, הוא העניין שלו לתאר חפצים שבדרך כלל לא הפכו לנושאי ציור.<ref>Frankenstein, Alfred. After the Hunt: William Harnett and other American Still Life Painters 1870–1900. Berkeley: University of California Press, 1953.</ref>

הארנט צייר כלי נגינה, אך צייר גם את "פרסת הזהב הלא שגרתית" (1886), פרסת חלודה אחת שהוצגה ממוסמרת על לוח. הוא צייר ערימה סתמית של ספרי יד שנייה שהונחו על גבי ארגז (1878), כמו גם כלי נשק ואפילו מטבעות נייר. עבודותיו נמכרו היטב, אך סביר יותר שהן נמצאו תלויות בטברנה או במשרד עסקים מאשר במוזיאון, מכיוון שהן לא תואמות את התפיסה של אמנות גבוהה.

הארנט בילה את השנים 1880–1886 באירופה, שהה במינכן משנת 1881 ועד תחילת 1885. הציורים הידועים ביותר של הארנט, ארבע הגרסאות של After The Hunt, צוירו בין השנים 1883 - 1885. כל אחד מהם הוא קומפוזיציה מרשימה של ציוד צייד ובעלי חיים מתים, התלויים על דלת מעוטרת וחור המנעול מצד שמאל.

בסך הכל, עבודתו של הארנט ניתנת להשוואה לזו של ג'ון פטו הצעיר ממנו. שני האמנים הכירו זה את זה, וניתן לערוך השוואה בין שני ציורים המציגים כינורות. "המוזיקה וההצלחה" של הארנט מ־1888 מציג את הכינור תלוי זקוף על דלת עם צירים מעוטרים ומאחוריה קטע נייר מעט קרוע. האלמנטים מסודרים בצורה יציבה ומכוונת. ציורו של ג'ון פטו משנת 1890 מציג את הכינור תלוי בשיפוע, אבל סדוק ובלוי, עם מיתר אחד קרוע. התווים קרועים בקצוות, וממוקמים באקראי מאחורי הכלי. הצירים פחות מעוטרים ואחד מהם שבור. חפציו של הארנט מראים סימני שימוש אך נשמרים היטב, בעוד שהחפצים הצנועים יותר של פטו כמעט התבלו. בסגנון דומה צייר גם ג'ון הברל.

== שנים מאוחרות ומוות ==
מחלת שיגרון פגעה בהארנט בשנותיו האחרונות והפחית את מספר ציוריו אך לא את איכותם.

הוא נפטר בעיר ניו יורק בשנת 1892.

== גלריה ==
<gallery mode="packed" heights="180">

File:Job Lot Cheap William Michael Harnett 1878.jpeg

File:William Michael Harnett - The Last Summer Rose - Google Art Project.jpg

File:Music and Literature William Michael Harnett.jpeg

File:William Michael Harnett Still life Violin and Music.jpg
</gallery>

== קישורים חיצוניים ==

* 
* 

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1848
קטגוריה:אמריקאים שנפטרו ב-1892
Blue Monday

"Blue Monday" (בעברית: "יום שני העצוב") הוא שיר של להקת הרוק האנגלית ניו אורדר. הוא יצא כסינגל ב-7 במרץ 1983 על ידי פקטורי רקורדס. הסינגל הוא מהתקופה של אלבום האולפן השני של הלהקה, Power, Corruption & Lies. השיר נכתב והופק על ידי גיליאן גילברט, פיטר הוק, סטיבן מוריס, וברנרד סאמנר.

"Blue Monday" הוא שיר סינת'-פופ ודאנס אלטרנטיבי ששאב השראות מיצירות רבות של אמנים אחרים. יש בו השפעות של קרפטוורק, דונה סאמר, וג'ורג'יו מורודר.

הסינגל המקורי היה להיט, והגיע לעשירייה הראשונה במדינות רבות. בבריטניה השיר הגיע למקום ה-9. גרסת הסינגל משנת 1988 הגיעה למקום השלישי במצעד הבריטי ולמקום ה-4 במצעד האוסטרלי.

זהו סינגל ה-12 אינץ' הנמכר ביותר בגודל בכל הזמנים.<ref></ref> בבריטניה הוא מכר 1.16 מיליון עותקים בכל הפורמטים, כולל המהדורה המחודשת של 1988. הלהקה הוציאה שני רמיקסים לסינגל, בשנת 1988 וב-1995. הרמיקס משנת 1988 הגיע למקום הראשון בניו זילנד. השיר כוסה על ידי להקות שונות ובהן אורגי, פלונק, 808 State ו-Health.

==מיקומי שיא==

==הפסדי הסינגל==
בשנת 1983 הלהקה החליטה להוציא את הסינגל אך ורק בגרסת 12" בעטיפה מיוחדת בצורת דיסקט מחשב ענקי. הסינגל היה להצלחה גדולה, והפך לאחר זמן קצר לסינגל ה-12" הנמכר ביותר בכל הזמנים. אך בשל ניהולה הכושל של חברת התקליטים פקטורי, עלות ייצור העטיפה הייתה גבוהה מהמחיר בו נמכר הסינגל, דבר שיצר הפסד של כ-£0.20 על כל תקליט שנמכר. כתוצאה מכך, נוצר מצב אירוני בו ככל שהסינגל הצליח ונמכר ביותר עותקים, כך הפסידה הלהקה והחברה יותר כסף והגיעה לסף פשיטת רגל.

==נתוני מכירות==

==קישורים חיצוניים==

==הערות שוליים==

קטגוריה:שירים באנגלית
קטגוריה:שירים על יום שני
קטגוריה:שירי סינת'-פופ
קטגוריה:שירי Hi-NRG
קטגוריה:סינגלים שהגיעו למקום הראשון בניו זילנד
קטגוריה:סינגלים בהוצאת וורנר רקורדס
קטגוריה:סינגלים בהוצאת רפרייז רקורדס